stanford-oval/wikipedia huggingface dataset:
סמסונג גלקסי נוט 10
הערות שוליים

↑  Rogerson, James. "Samsung Galaxy Note 10 release date, price, news and leaks". TechRadar (באנגלית). נבדק ב-2019-08-05.
↑  Villas-Boas, Antonio. "Samsung's Galaxy Note 10 is being announced on August 7 — here's everything we've heard about it so far". Business Insider. נבדק ב-2019-08-05.
↑  "Samsung's Galaxy Note 10 is a tiny bit smaller and costs less than before". Engadget (באנגלית). נבדק ב-2019-08-08.
↑  Devindra Hardawar. "Samsung's Galaxy Note 10+ has a huge 6.8-inch screen, optional 5G". Engadget (באנגלית). נבדק ב-2019-08-08.
↑  Swider, Matt; McCann, John (2019-04-03). "Hands on: Samsung Galaxy S10 review". TechRadar (באנגלית). נבדק ב-2019-04-07.
↑  Seifert, Dan (2019-02-20). "Samsung officially announces the Galaxy S10 and S10 Plus, starting at $899". The Verge. נבדק ב-2019-02-20.
↑  Alvarez, Edgar (7 באוגוסט 2019). "Samsung's Galaxy Note 10 doesn't have a headphone jack or Bixby button". Engadget. נבדק ב-8 באוגוסט 2019. {{cite web}}:  (עזרה)
↑  Bohn, Dieter (2019-08-07). "Meet the Samsung Galaxy Note 10: two sizes, new S Pen, and DeX on your laptop". The Verge. נבדק ב-2019-08-08.
↑  phones, James Peckham 2019-08-07T20:00:30Z Mobile. "Hands on: Hands on: Samsung Galaxy Note 10 review". TechRadar (באנגלית). נבדק ב-2019-08-08.
↑  "Samsung Galaxy Note 10 and Note 10 Plus hands-on: This one is different". Android Authority (באנגלית אמריקאית). 2019-08-07. נבדק ב-2019-08-08.
↑  Bohn, Dieter (2019-01-29). "Samsung begins US rollout of Android 9 Pie and One UI, but slowly". The Verge. נבדק ב-2019-02-20.
↑  Bohn, Dieter (2019-02-19). "Samsung's One UI is the best software it's ever put on a smartphone". The Verge. נבדק ב-2019-02-20.
↑  Tibken, Shara. "Samsung redesigns its smartphone user interface with One UI". CNET (באנגלית). נבדק ב-2019-02-20.
פודינג סמרטוט

| --- | --- |

 
 מאכלים
 סוג:  savoury 
 מוצא:  אנגליה, הממלכה המאוחדת 
 מרכיבים עיקריים:  בשר טחון 
 
פודינג סמרטוט מסורתי.
גרסה מודרנית של המאכל - מבושלת בתוך שקית ניילון המיועדת לבישול.
פודינג סמרטוט או רג פודינג (באנגלית: Rag Pudding) הוא מאכל במטבח האנגלי, שמקורו באולדהאם. מאכל זה פופולרי בייחוד באזור לנקשייר.
המאכל מכיל בשר טחון ובצל קצוץ, העטוף בשומן והמורתח או מאודה כשהוא עטוף בבד (ומכאן שמו. באנגלית נהוג להשתמש במונח "rag" לתיאור בד המשמש בבישול, ותרגומו לעברית, "סמרטוט", אומץ בעברות שמו של מאכל זה).
כיום נעשה שימוש בשקית ניילון המיועדת לבישול, והמוצר נמכר בשלמותו ומבושל בשקית זו.
נהוג לאכול את המנה לצד צ'יפס, מחית אפונה ירוקה ורוטב בשר.
שומקום (סדרת טלוויזיה)

| --- | --- |
 סוגה:  נוער, מוזיקלי
 בימוי:  רני סער אורן נבות תמרה סלם (בימוי עריכות)
 שחקנים:  אלה לי להב עילי צ'פמן מיה צפיר אליס זאנו פיליפ שאולוב אדם הלון דינה סנדרסון שרון אלכסנדר אלון חמאווי
 ארץ מקור:  ישראל ישראל
 שפות:  עברית 
 מספר עונות:  1
 מספר פרקים:  22
 הפקה
 מפיק:  טמירה ירדני (מפיקה אחראית) יענקל'ה אמזלג (מפיק ראשי) רן מורן (מפיק בפועל) מירב פרידמן (מפיקת פוסט)
 חברת הפקה:  טדי הפקות
 עורכים:  אורן נבות ניר כהן עידן ליבר צחי דרור
 אתר צילומים:  הרי אילת
 צלמים:  עמיקם שילה רונן עוז יאיר פרידמן ישי ניקומרוב ירון בניסטי איציק ברכה
 מוזיקה:  טל ירדני אורי גרוס (מילים לשירים) עמוס בן-דוד (לחנים ועיבודים מוזיקליים)
 אורך פרק:  22–25 דקות
 שידור
 תקופת שידור מקורית:  28 באוקטובר 2022 – הווה
 קישורים חיצוניים
 דף התוכנית ב-IMDb
 
שומקום היא סדרת טלוויזיה ישראלית מוזיקלית לנוער שיצר אורי גרוס, הסדרה עלתה לשידור בערוץ TeenNick לצופי Yes ב-28 באוקטובר 2022.
תקציר העלילה

הסדרה עוסקת בפנימייה באמצע המדבר בה מתחנכים נוער בסיכון. ללי גורדון (אלה לי להב) נערה שהגיעה בגיל 11 ומאז נמצאת שם והיא בעצם מנהיגה את הנערים בסיכון אשר נלחמים על בית האומנה שבו הם חיים. מנגד, עומדת משפחת ברגר, אימפריית מלונאות ונדל"ן, אשר בראשה עומדת בת המשפחה, עורכת הדין נופר ברגר (דינה סנדרסון) שמנסה להעיף אותם בכל מיני דרכים.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 22 | 22 | 28 באוקטובר 2022 | 4 בדצמבר 2022 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 22 |  | 30 באוקטובר 2022 |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | סדרת הנוער של השנה | שומקום | מועמדות |
| 2022 | פרסי נבחרי השנה של פרוגי | שחקן ראשי בסדרת נוער | עילי צ'פמן | זכייה |
| 2022 | פרסי נבחרי השנה של פרוגי | שחקנית ראשית בסדרת נוער | אלה לי להב | מועמדות |
| 2022 | פרסי נבחרי השנה של פרוגי | שחקנית אהובה בסדרת נוער | מיה צפיר | מועמדות |
| 2022 | פרסי נבחרי השנה של פרוגי | פריצת השנה במשחק | פיליפ שאולוב | מועמדות |
| 2022 | פרסי נבחרי השנה של פרוגי | פריצת השנה במשחק | אליס ז'אנו | מועמדות |
| 2022 | פרסי נבחרי השנה של פרוגי | פריצת השנה במשחק | שון אמסלם | מועמדות |
הערות שוליים

↑  שגיא בן נון‏, סתיו בטלוויזיה הישראלית: דרמות עם יהודה לוי וריאליטי על דנה אינטרנשיונל, באתר וואלה, 27 באוקטובר 2022
אלכס כרמל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 ביוני 1931 ברלין, גרמניה
 פטירה:  18 בדצמבר 2002 (בגיל 71) חיפה, ישראל
 ענף מדעי:  היסטוריה
 מקום קבורה:  בית הקברות היהודי שדה יהושע (כפר סמיר) 
 מוסדות:  אוניברסיטת חיפה
 תלמידי דוקטורט:  חיים גורן 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה 
 
אלכס כרמל (17 ביוני 1931, ברלין – 18 בדצמבר 2002, חיפה) היה היסטוריון ישראלי ופרופסור להיסטוריה באוניברסיטת חיפה. מחקריו עסקו במחצית השנייה של המאה ה-19 בארץ ישראל, התיישבות נוצרים בארץ ישראל ובמיוחד הטמפלרים.
ביוגרפיה

נולד בברלין בירת גרמניה בשם אלכסנדר בוכמן. בשנת 1939 עבר לחיפה ושם משפחתו שונה ל"כרמל". למד היסטוריה באוניברסיטה העברית בירושלים וסיים דוקטורט בשנת 1971. הוא החל את מחקריו בשנות השישים שעסקו בארץ ישראל בתקופה העות'מאנית המאוחרת ובהתיישבות נוצרים בארץ ישראל במאה ה-19, במיוחד הטמפלרים. כמו כן חקר את ההיסטוריה של חיפה. במחקריו היה הראשון שהעלה את הנושא לתודעת הקהל הישראלי.
לזכרו הוקדשה תערוכה שהתקיימה במוזיאון ארץ-ישראל בשנת 2006, וכן קטלוג התערוכה - "גלגוליה של אוטופיה: הטמפלרים בארץ-ישראל, 1948-1868".
מספריו

אלכס כרמל, כאן בארץ ששמיה כחולים תמיד, פרשת חייו של צייר המזרח גוסטב באוארנפיינד, אוניברסיטת חיפה, תש"ס 1999.
אלכס כרמל, התיישבות הגרמנים בארץ ישראל בשלהי התקופה העות'מאנית. הוצאת האוניברסיטה העברית, 1973
אלכס כרמל, תולדות חיפה בימי הטורקים. הוצאת יד בן צבי, 1969.
חיפה בסוף התקופה העות'מאנית בתוך "חיפה בהתפתחותה, 1918 - 1948", הוצאת יד בן צבי, 1989
The History of Haifa under Turkish Rule, Yad Izhak Ben-Zvi, Jerusalem 1969 (220 pages in Hebrew, 2nd edition 1977, 3rd edition 1987, also in German, 1975 and in Arabic, 1978).
The German Settlements in Palestine during the Late Ottoman Period, The Hebrew University, Jerusalem 1973 (242 pages in Hebrew, 2nd edition 1990, also in German 1973, 2nd edition 1997, 3rd edition 2000).
Palestina-Chronik 1853-1882, Vaas Verlag, Ulm 1978 (376 pages).
Christen als Pioniere im Heiligen Land. Ein Beitrag zur Geschichte der Pilgermission..., Friedrich Reinhardt Verlag, Basel 1981 (Volume 10 of the "Theologische Zeitschrift", Publication of the Theological Faculty, University of Basle, 204 pages).
Palestina-Chronik 1883-1914, Vaas Verlag, Ulm 1983 (376 pages).
The Jewish Settlement in Palestine 634-1881 (edited with Peter Schäfer and Y. Ben-Artzi) (Volume B/88 of the "Beihefte zum Tübinger Atlas des Vorderen Orients"), Dr. Ludwig Reichert Verlag, Wiesbaden 1990 (181 pages).
The Life and Work of Gustav Bauernfeind. Orientlist Painter 1848-1904, Dr. Ernst Hauswedell & Co., Stuttgart 1990 (in English and German, with H. Schmid, 368 pages, also in Hebrew, entitled: In the Land of Blue Skies, Haifa 1999, 143 pages).
Der Kaiser reist ins Heilige Land. Die Palästinareise Wilhelms II. 1898, W. Kohlhammer Verlag, Stuttgart 1999 (with E.J. Eisler, 187 pages).
Akko. Sites from the Turkish Period, Gottlieb Schumacher Institute - University of Haifa, Haifa 2000 (English, German, Arabic and Hebrew, 276 pages. Manuscript of Bernhard Dichter, revised and edited with Z. Baumwoll).
סנטיאגו סולארי

סנטיאגו הרנאן סולארי (בספרדית: Santiago Hernán Solari; נולד ב־7 באוקטובר 1976 ברוסאריו, ארגנטינה) הוא כדורגלן עבר ארגנטינאי המשמש כמאמן כדורגל. סולארי מכונה "אינדייסיטו" ("האינדיאני הקטן" בספרדית, זאת מכיוון שדודו, חורחה סולארי, כונה בעבר "האינדיאני").
קריירה

עם גמר לימודיו במכללת ריצ'רד סטוקטון שבניו ג'רזי, ארצות הברית, שב סולארי לארגנטינה וניסה להתקבל לניואל'ס אולד בויס, אחת משתי הקבוצות הבכירות של עיר הולדתו רוסאריו. הוא שיחק גם בקבוצה החובבנית רנאטו צ'זריני לפני שהתקבל למועדון הפאר הארגנטינאי ריבר פלייט בשורותיה ערך את הופעת הבכורה ב־12 במאי 1996. הוא שיחק במדי הקבוצה במשך 3 שנים, והיה שותף לזכייה בשלוש אליפויות, בגביע ליברטדורס ובסופרקופה סודאמריקנה.
ב-1999 נרכש סולארי על ידי אתלטיקו מדריד, אחת משלוש הקבוצות הגדולות של הכדורגל הספרדי. הוא היה משחקניה החשובים של הקבוצה ושיחק בעיקר כמגן שמאלי. עם ירידתה של הקבוצה לליגה השנייה בשנת 2000, עבר סולארי ליריבה העירונית ריאל מדריד.
למרות הרקורד המרשים שלו במדי אתלטיקו, התקשה סולארי לתפוס מקום בהרכב הקבוצה. בקבוצה שיחק אז רוברטו קרלוס שאייש את עמדת המגן השמאלי וסולארי, בעל היכולת הטכנית הגבוהה, החל לשחק בעמדה התקפית יותר בקישור. בחלק נכבד מהמשחקים שותף סולארי כמחליף אך זכה למחמאות רבות על יכולתו ורבים אף טענו שמקומו בהרכב הקבוצה. סולארי היה שותף להצלחותיה של הקבוצה באותן שנים וזכה בין היתר בשתי אליפויות, בליגת האלופות ובגביע הביניבשתי.
ב-2005 עבר לאינטר מילאנו מצמרת האיטלקית, סולארי קיווה להפוך לשחקן הרכב אך גם במדי אינטר הוא שימש לרוב כמחליף. הוא ערך 71 הופעות במדי הקבוצה וכבש עבורה 7 שערים. ב-2008 עבר לסן לורנסו אף על פי שהיה מבוקש גם על ידי קבוצות מספרד וזאת בשל רצונו לסיים את הקריירה בארגנטינה. בשנת 2009 עבר למועדון המקסיקני אטלנטה, וכעבור שנה עבר למועדון הפאר האורוגוואי פניארול. סולארי פרש ממשחק בקיץ 2011.
סולארי זכה לערוך 11 הופעות במדי הנבחרת וכבש שער אחד בין היתר בשל מעמדו כשחקן מחליף בקבוצות בהן שיחק. ב-9 בפברואר 2005 היה בסגל הנבחרת בפעם האחרונה בקריירה אך הוא לא שיחק.
בשלהי 2020 חזר לריאל מדריד בתור שגריר של המועדון.
קריירת אימון

לאחר פרישתו ממשחק סולארי אימן בקבוצות הנערים של ריאל מדריד. בקיץ 2016 סולארי מונה למאמנה של קבוצת המילואים של ריאל, ריאל מדריד קסטיליה מליגת המשנה.
ב-30 באוקטובר 2018 לאחר פיטוריו של ז'ולן לופטגי מונה סולארי למאמנה של ריאל מדריד באופן זמני, וב-12 בנובמבר מונה למאמנה של ריאל מדריד באופן רשמי למשך שנתיים וחצי. בינואר זכה עם הקבוצה בגביע העולם לקבוצות. כעבור 4 חודשים בלבד פוטר מריאל מדריד בעקבות כישלון בליגה, בגביע המלך ובליגת האלופות ובמקומו מונה זינדין זידאן, אשר חזר לריאל מדריד לקדנציה שנייה.
ב-29 בדצמבר 2020 מונה למאמן קלוב אמריקה המקסיקנית. הוא פוטר ב-2 במרץ 2022, לאחר שקבוצתו השיגה ניצחון בודד בשמונה משחקים.
קשרי משפחה

סולארי נשוי לסלין ואב לתיאו. רבים מבני משפחתו היו כדורגלנים אף הם. אביו, אדוארדו סולארי, שיחק כקשר ברוסאריו סנטרל ובקבוצות נוספות, ואימן קבוצות בארגנטינה ובמקסיקו. דודו, חורחה סולארי, הגיע לשיאו כשחקן בריבר פלייט בשנות השישים, והיה מאמן במשך למעלה משלושים שנה (בין הקבוצות שאימן: טנריפה, נבחרת ערב הסעודית וקבוצות רבות בדרום אמריקה).
אחיו של סולארי, אסטבן, שיחק כחלוץ במשך כעשור באירופה, ומשחק כיום בקבוצת דפורטיבו קואנקה מליגת העל האקוודורית. אח נוסף, דוד, זכה באליפות ליגת העל הישראלית כששיחק בעירוני קריית שמונה, והוא שיחק גם במ.ס אשדוד, מכבי פתח תקווה ובהפועל עפולה. אחותו, ליז סולארי היא שחקנית ודוגמנית מצליחה. סולארי הוא בן דודו של פרננדו רדונדו, מהקשרים הארגנטינאים הגדולים בהיסטוריה. בן דוד אחר, אוגוסטו סולארי משחק כיום בריבר פלייט.
תארים > תארים כשחקן

ריבר פלייט
אליפות ארגנטינה - 3 (אפרטורה 1996, קלאוסורה 1997, אפרטורה 1997)
גביע ליברטדורס - 1 (1996)
סופרקופה סודאמריקנה - 1 (1997)
ריאל מדריד
אליפות ספרד - 2 (2000/01, 2002/03)
ליגת האלופות - 1 (2001/02)
הגביע הביניבשתי - 1 (2002)
הסופר קאפ הספרדי - 2 (2001, 2003)
הסופר קאפ האירופי - 1 (2002)
אינטר מילאנו
אליפות איטליה - 3 (2005/06, 2006/07, 2007/08)
הגביע האיטלקי - 1 (2005/06)
הסופר קאפ האיטלקי - 2 (2006, 2007)
תארים > תארים כמאמן

ריאל מדריד
גביע העולם לקבוצות - 1 (2018)
הערות שוליים

↑  "Comunicado Oficial | Real Madrid CF". Real Madrid C.F. - Web Oficial (בספרדית). נבדק ב-2018-10-30.
יחסי אירלנד–מקסיקו

| יחסי אירלנד–מקסיקו |
| --- | --- |
אירלנד: מקסיקו


אירלנד: מקסיקו
שטח (בקילומטר רבוע)
70,273: 1,964,375
אוכלוסייה
5,268,332: 131,133,866
תמ"ג (במיליוני דולרים)
545,629: 1,788,887
תמ"ג לנפש (בדולרים)
103,568: 13,642

יחסי אירלנד–מקסיקו הם היחסים הדו-צדדיים שבין הרפובליקה של אירלנד לבין המדינות המקסיקניות המאוחדות. לאירלנד שגרירות במקסיקו סיטי ואילו למקסיקו שגרירות בדבלין.
היסטוריה

במהלך הכיבוש הספרדי במקסיקו, כמה אנשים ממוצא אירי הגיעו לעמדות השפעה, כמו חואן אודונו, שהיה המשנה למלך האחרון. מאז מתן העצמאות למקסיקו, אירים רבים היגרו למקסיקו ותרמו לבניינה. במהלך מלחמת ארצות הברית–מקסיקו (1846–1848) אירים רבים בארצות הברית נטשו את עבודתם והצטרפו לכוחות המקסיקניים מכיוון שחשו כי מדובר באפליה ורדיפה של קתולים על ידי אמריקאים שאינם קתולים. אחד הגדודים האיריים היה גדוד פטריק הקדוש שנלחם לצד המקסיקנים בקרב בואנה ויסטה וקרב צ'ורובוסקו בין היתר.
שתי המדינות כוננו יחסים דיפלומטיים ביניהן ב-10 בינואר 1974. תחילה, מקסיקו יוצגה באירלנד על ידי שגרירותה בלונדון, בריטניה, ואירלנד יוצגה על ידי שגרירותה בוושינגטון די. סי., ארצות הברית, עד שב-1990 שתי המדינות הסכימו על פתיחת נציגויות דיפלומטיות. ביוני 1991 פתחה מקסיקו שגרירות בדבלין, ואירלנד פתחה שגרירות במקסיקו סיטי בספטמבר 1999.
סחר

בשנת 2019 עמד היקף הסחר בין המדינות על כ-2.2 מיליארד דולר. אירלנד ייצאה למקסיקו סחורות בשווי כולל של 1.8 מיליארד דולר, עיקרן הוא שמנים אתריים, בשמים, מוצרי קוסמטיקה וכן מוצרים רפואיים, ואילו מקסיקו ייצאה לאירלנד סחורות בהיקף של 409 מיליון דולר, הבולטות שבהן הן ציוד אופטי, מכונות, דוודים וציוד אלקטרוני.
הברחת סמים

ב-2013 פרסמה סוכנות היורופול כי "קרטלי הסמים המקסיקניים סימנו את אירלנד ואת היבשת כיעד למכירות הקוקאין והקנאביס" וכן שקיימות "ראיות שהקרטלים המקסיקניים משתמשים באירלנד כתחנת ביניים בדרכם לאירופה."
בשנת 2016 נחשף שמנהיג הכנופיה האירי כריסטי קיניין שיתף פעולה עם קרטל סינלואה לייבוא קוקאין לאירלנד דרך פרו.
ויקאן

| --- | --- |

ויקאן, כפי שהופיע לצד מכשפת על עטיפת החוברת Dark Reign: Young Avengers #4 מספטמבר 2009, אמנות מאת מארק ברוקס וכריסטינה סטריין.
 סוג:  גיבור-על
 הוצאה לאור:  מארוול קומיקס
 הופעה ראשונה:  Young Avengers #1 (אפריל 2005)
 יוצרים:  אלן היינברג ג'ים צ'ונג
 גילום הדמות:  ג'וליאן הילארד, (ילד; "וונדה-ויז'ן", "דוקטור סטריינג' בממדי הטירוף")  ג'ו לוק (מבוגר; "אגתה לאורך כל הדרך")
 מידע
 שם אמיתי:  ויליאם "בילי" קפלן
 כינויים:  בילי, אסגרדיאן, תור הבן, ויקאן, הילד המכשף, דמיורגוס, ונדה ג'וניור
 סטטוס:  פעיל
 כוחות:  הקרנה אסטראלית, תעופה, הפקת שדה כוח וברקים, ריפוי, פירוקינטיקה, שינוי מרקם המציאות, יכולת כישוף, טלפורטציה.
 חבר בקבוצה:  שותף של האלקלינג
 חבר לשעבר בקבוצה:  האוונג'רס הצעירים, האוונג'רס הסודיים (מלחמת אזרחים), מכניקת רעיונות האוונג'רס
 דמויות קשורות
 משפחה:  ג'ף ורבקה קפלן (הורים, מתים) תומאס שפרד (אח בגלגול מחודש) קרובים מגלגול קודם: הנרי פים (סב רבא מצד האב) אריק לנשר (סב מצד האם) אולטרון (סב מצד האב) ויז'ן (אב) ונדה מקסימוף (אם) פייטרו מקסימוף (דוד מצד האם) לורנה דיין (דודה מצד האם) ויקטור מנצ'ה (דוד מצד האב) טדי אלטמן (בעל)
ויקאן (באנגלית: Wiccan, מלשון "ויקה") הוא דמות בדיונית של גיבור-על המופיעה בחוברות הקומיקס האוונג'רס הצעירים ביקום מארוול קומיקס. הדמות הופיעה לראשונה בחוברת Young Avengers #1 מאפריל 2005, ונוצרה על ידי הכותב אלן היינברג והמאייר ג'ים צ'ונג. דמותו ממודלת לפי דמותם של תור ומכשפת השני, חברי האוונג'רס.
ויקאן הוא האלטר אגו של ויליאם "בילי" קפלן, בנם של ויז'ן ומכשפת השני מגלגול קודם ואחיו התאום של ספיד. כמו מכשפת השני, גם ויקאן ניחן ביכולות קסם חזקות ביותר. נבחר לקבוצת האוונג'רס הצעירים למקרה וקבוצת האוונג'רס המקורית תתפרק, תחילה תחת הכינוי "אסגרדיאן" ולאחר מכן קייט בישופ הציעה לו את הכינוי "וויקאן". את דמותו של בילי בסדרת היקום הקולנועי של מארוול "וונדה-ויז'ן" מגלם ג'וליאן הילארד, ששב לגלם את דמותו בסרט "דוקטור סטריינג' בממדי הטירוף".
ביוגרפיה בדיונית > ילדות, שנותיו הראשונות, האוונג'רס הצעירים

ויליאם קפלן, בנם של מכשפת השני ו-ויז'ן, היה גלגול לבנם המקורי של ויז'ן ומכשפת השני - בילי "ויליאם" מקסימוף-לנשר, שמת בעקבות אירועי בית אם, ונשמתו התגלגלה לגופו של בילי - אח בכור לשלושה אחים נוספים. בילי היה קרבן לבריונות בבית ספרו בשל נטייתו המינית, ונהג להתבודד בשערי אחוזת האוונג'רס. בעקבות מפגש מקרי עם מכשפת השני, שבו היא מייעצת לו לעמוד על שלו וכן מפעילה את יכולות הקסם שלו, הוא עוזר להגן על ילד נוסף שמתאכזרים אליו בבית הספר, ומציג לראשונה את כוחותיו. לאחר שבילי כמעט והורג את ג'ון קסלר, בריון שהציק לו במיוחד, בילי הבין את הפוטנציאל שבכוחותיו. עם זאת, הוא מתחיל בהדרגה לאבד שליטה בכוחותיו, מחפש את מכשפת השני, ומגלה כי נהרגה לכאורה באירועי "האוונג'רס מתפרקים". כשמורכבת תוכנית (בניהולו של ויז'ן) להרכבת צוות חדש של האוונג'רס, בילי מגויס על ידי איירון לאד, גרסה צעירה של קאנג הכובש, לקבוצת האוונג'רס הצעירים, כאסגרדיאן, גיבור על בעל כוחות זהים לאלו של תור, ואף פיתח מערכת יחסים עם חברו לקבוצה, האלקלינג.
לאחר שאיירון לאד מגייס את סטאטור ואת קייט בישופ לקבוצה, הן מציעות לשנות את כינויו של בילי  ל"ויקאן". בילי, מעכל את השינוי בחייו, מנסה להסביר להוריו על הקבוצה, אך במהלך עימות שמתפתח בין ויקאן להאלקלינג, "אמו" של האלקלינג כמעט ונהרגת, אך כשהאלקלינג נחטף על ידי לוחמים מגזע הקרי ויקאן ממהר להצילו. במהלך אחת ממשימותיהם, הצוות הולך למתקן כליאה, שם פוגש את טומי שפרד, צעיר הדומה ביותר לוויקאן, ובעל יכולת מהירות. עם זאת, הקבוצה נוטשת את האלקלינג כשכוחות הקרי-סקרול תוקפים לפתע את המתקן, וטומי מציל את האלקלינג תחת זהות "ספיד".
ביוגרפיה בדיונית > מלחמת אזרחים, פלישה סודית, שלטון אפל ומצור

במהלך אירועי מלחמת אזרחים, ויקאן מוכנס למעצר של סוכנות S.H.I.E.L.D, יחד עם שאר האוונג'רס הצעירים. עם זאת, קפטן אמריקה ופלקון מחלצים את הקבוצה, כשויקאן מצטרף לשורות מתנגדי חוק רישום העל אנושיים. כאשר קבוצת Runaways מנסים להישאר מחוץ לסכסוך, שתי הקבוצות נפגשות ומתפתח ביניהם עימות, ובסופו פטריוט מצליח לשכנע את שתי הקבוצות להפסיק להילחם. שתי הקבוצות מותקפות מאוחר יותר על ידי ילד מארוול, שחוטף ומענה את קרולינה דין, ויקאן, האלקלינג וקסווין, כשהאחרון מעורר בריחה המונית ומחלץ את הרביעייה. כשצוות חדש של קבוצת האוונג'רס הסודיים מורכב, והיה אחד מהנפגעים הראשונים כתוצאה ממתקפת פתע של איירון מן וספיידרמן. או אז, ויקאן מצטרף למסווה, ופוצע רבים מתומכי חוק הרישום, וכשהשניים מעוררים את זעמו של קפטן אמריקה, מתפתח עימות אלים, שבסופו ביל פוסטר נהרג על ידי ראגנארוק. בילי נכלא בכלא 42 באזור השלילי, ומחולץ בסיום המלחמה בפשיטה של קפטן אמריקה על המקום.
לאחר מכן, ספיד מתאחד עם ויקאן, והשניים מחפשים אחר אמם, מכשפת השני. במהלך אירועי פלישה סודית, האוונג'רס הצעירים צוותו פעם שנייה לקבוצת Runaways, בניסיון לברוח מכדור הארץ. לאחר מכן, מתגלים חיכוכים בין ויקאן להאלקלינג, בשל מתקפת הסקרול. לאחר מכן, ויקאן הנהיג את האוונג'רס הצעירים למתקפה על השד "קתון", והקבוצה הופכת לאבן, פרט לויז'ן ולסטאטור, המזעיקים את דוקטור סטריינג'. דוקטור סטריינג' מרפא את הקבוצה, דן עם ויקאן ומציע לו לקבל אותו כשוליה. עם זאת, ויקאן חושש להמשך חייו כשוליה של דוקטור סטריינג', מסרב ושולח את דוקטור סטריינג', לבדו, לקבוצת האוונג'רס החדשים. לאחר מכן, במצור על אסגארד, ויקאן מוביל את האוונג'רס הצעירים להגנה על אסגארד, ונאבק, יחד עם ספיד, בצוות הריסה.
הערות שוליים

↑  Avengers: The Children's Crusade - Young Avengers #1
↑  Young Avengers #1-6
↑  Young Avengers #6
↑  Young Avengers #8-9
↑  Young Avengers #10
↑  Young Avengers #12
↑  Civil War: Young Avengers and Runaways #1-4
↑  Civil War #2-3
↑  Civil War #6
↑  Secret Invasion Runaways Young Avengers #1-3
↑  Siege: Young Avengers #1
| --- | --- |
בקרת זהויות :  LCCN: no2024011290   WorldCat (עם LCCN): no2024-011290
סמסונג גלקסי S II

| --- | --- |


Galaxy S II
 מידע כללי
 סוג:  דגם של טלפון חכם 
 יצרן:  סמסונג אלקטרוניקה 
 תאריך הפצה:  2 במאי 2011
 סדרה:  סדרת סמסונג גלקסי S 
 הקודם בסדרה:  סמסונג גלקסי S I 
 הבא בסדרה:  סמסונג גלקסי S III 
 מידע טכני
 מערכת הפעלה:  אנדרואיד 4.1.2 "(ג'לי בין)"
 מעבד:  Exynos 4210
 נפח אחסון:  16GB/32GB
 זיכרון:  1GB
 מצלמה:  8 מגה-פיקסל
 סוללה:  1,650 מילי אמפ"ש 
 קישוריות:  בלוטות' 3.0
 מידות
 אורך:  125.3 מ"מ 
 רוחב:  66.1 מ"מ 
 גובה:  125 מ"מ 
 עובי:  8.49 מ"מ 
 משקל:  116 ג' 
 צורה:  מלבן עם פינות מעוגלות
 אתר רשמי
 
סמסונג גלקסי S II (באנגלית: Samsung Galaxy S II) הוא טלפון חכם מבית היוצר של חברת סמסונג, אשר הושק בשנת 2011.
חומרה

הסמסונג גלקסי S II כולל מעבד אקסינוס 4210 כפול ליבה, בעל מהירות שעון 1.2GHz ומאיץ גרפי מסוג MALI 400MP. ג'יגה בייט זיכרון פנימי נדיף, ואחסון בזיכרון הבזק פנימי בנפח 16GB או 32GB. ניתן להרחיב את זיכרון האחסון באמצעות כרטיסי micro SD/T-Flash (עד לנפח של 32 ג'יגהבייט).
למכשיר מסך מגע מולטי טאץ' Capacitive, מסוג Super Amoled שעשוי מזכוכית מוקשחת ("גורילה"), בגודל 4.3 אינץ'. הרזולוציה של המסך היא WVGA 800X480, כאשר דחיסות המסך עומדת על 217 dpi (פיקסלים לאינץ').
ל-Galaxy S II מצלמה עיקרית ברזולוציה 8 מגה-פיקסל + מבזק LED, מצלמה זו מסוגלת להקליט וידאו באיכות של עד HD 1080p ללא תמיכה בזום, או HD 720p עם זום. קיימת גם מצלמת 2MP קדמית לשיחות וידאו. למצלמה תכונות כמו פוקוס אוטומטי, תיוג מיקום, זיהוי חיוך ומייצב תמונה.
סוללת הליתיום-יון נשלפת וניתן להחליפה בקלות. המכשיר תומך בקובצי קול בפורמטים MP3, WAV, eAAC, ובקובצי וידאו בפורמטים הבאים MP4 ,WMV ,H.264 ,H.263 ,DivX ,XviD.
למכשיר קיימים מספר חיישנים: חיישן תנועה מבוסס טכנולוגית גירוסקופ, המאפשר לבצע פעולות שונות באמצעות מחוות, כמו למשל ניתוק שיחה באמצעות הפיכת המכשיר או זום באמצעות הטיית המכשיר. ובנוסף חיישן קרבה לכיבוי אוטומטי של המסך, וכן תמיכה בתקשורת טווח אפס (NFC).
למכשיר שלוש כניסות: מיקרו USB לטעינה ולחיבור למחשב, כניסת אודיו 3.5 מילימטר לאוזניות, יציאת HDMI באמצעות מתאם מיוחד. כמו כן, למכשיר יש דיבורית מובנית.
למכשיר קישוריות Wi-Fi בתקנים b/g/n וכן WiFi Direct לחיבור ישיר בין שני מכשירים, Bluetooth 3.0 עם A2DP, מקלט GPS, ורדיו FM.
עוביו של המכשיר עומד על קצת פחות מ-8.5 מ"מ.
רמת הקרינה של המכשיר עומדת על 0.34 W/kg.
ממשק משתמש

ממשק המשתמש של המכשיר מבוסס על מסך מגע בטכנולוגית מגע מרובה (Multi-Touch), ומרבית הפעילויות והשליטה של מבוצעות בעזרת המסך. למכשיר 3 כפתורים פיזיים, ושני כפתורים וירטואליים שנדלקים בהתאם למצב. בצדו הימני של המסך קיים כפתור הדלקה/כיבוי. בצד שמאל של המסך קיים כפתור לשליטה על עוצמת הקול של המכשיר. בתחתית המסך שלשה כפתורים: האמצעי, מעביר את הגלקסי אל המסך הראשי. הימני מחזיר למצב שקדם, והשמאלי פותח תפריט של התוכנה הנוכחית.
למכשיר מערכת של זיהוי דיבור בשפות שונות (כולל עברית), שמאפשרת להזין למכשיר משפטים שלמים. וכן חיישן הטיה (אנ') אשר מזהה הטיה של המכשיר בשני צירים, ומשנה את כיוון המסך בהתאם לזווית בה המכשיר נמצא.
תוכנה

המכשיר מגיע עם מערכת ההפעלה אנדרואיד של גוגל בגרסה 2.3.3 Gingerbread עם ממשק ה-TouchWIZ 4.0 של סמסונג. אפליקציות Polaris וחבילת יישומים משרדיים מובנות לעריכת קובצי אופיס: וורד, אקסל ופאוורפוינט. מקלדת וירטואלית Swype לכתיבה מהירה באמצעות גרירת אצבע על המקלדת. למכשיר יישום Kies air שבאמצעותו ניתן לשלוט על המכשיר בגלישה אלחוטית. וכן יישום Samsung Apps להורדת אפליקציות מהחנות של סמסונג. במערכת מותקנות מספר יישומי רכזות (Hub) לחומר קריאה, למוזיקה, למשחקים, ולקישור חברתי. למשל קיים יישום Readers Hub להתחברות ליישומים שמספקים עיתונים, ספרים וחוברות.
ביקורת

למכשיר מכסה סוללה שברירי ושיטת הפתיחה והסגירה שלו מסורבלת ולא נוחה. צידו האחורי מתחמם מעט במהלך השימוש. למצלמת המכשיר יש השהייה של כשנייה מזמן הלחיצה עד לצילום עצמו. לעיתים בצילום משטחים לבנים מרכז התמונה מוכתם בצבע ורוד. במקרה שיישום מסוים זולל משאבי סוללה, אין ממשק פשוט המאפשר למשתמש לאתר את התופעה.
מכירות

המכשיר הושק כמכשיר הדגל של חברת סמסונג, ואף זכה לכינוי "מלך האנדרואידים". המכשיר שהוצג בתערוכת הסלולר בברצלונה בפברואר 2011, יצא לשוק במאי 2011, והפך להיות הצלחה מסחרית מסחררת. על פי נתוני החברה 55 יום לאחר צאתו לשוק נמכרו 3 מיליון מכשירים, ועד לאוקטובר 2011 נמכרו כ-10 מיליון מכשירים. בפברואר 2012 הודיעה החברה כי המכירות של המכשיר הגיעו ל-20 מיליון יחידות.
נכון ליוני 2012 נמכרו כ-28 מיליון יחידות.
ראו גם

סדרת סמסונג גלקסי S
הערות שוליים

↑  סמסונג חוגגת את מכירות ה-20 מיליון למכשירי ה-Galaxy S II, אתר tgspot
| --- | --- |
בקרת זהויות :  GND: 1029223408 
מכשיר גלקסי S2 מפורק לחלקיו